-Իմ հիմնական ուղերձը այն էր, որ «Արտադրված է Հայաստանում» ազգային ապրանքանիշը դառնա ազգային ծրագիր: Եթե մենք այդ ծրագիրը դիտարկենք բոլոր կողմերից, ապա պետք է նշենք, որ այն ենթադրում է նոր աշխատատեղեր և տնտեսության աճ: Մենք ունենք ոչ միայն ներքին շուկայում մեր արտադրանքը սպառելու պոտենցիալ, այլ նաև արտահանելու այլ երկրներ: Մենք այսօր մեծ հնարավորություններ ունենք ինտեգրացիոն շուկա դուրս գալու: Դա և ԵՏՄ շուկաներն են, և Եվրոմիության շուկաները: Մենք շատ հետաքրքիր վիճակագրություն ունենք ներկայումս: Այսօր արտաքին շուկաներում մենք միայն հայկական կոնյակով ու ծխախոտով չենք հայտնի: Կան մի շարք ոչ ավանդական ապրանքնատեսակներ, այդ թվում՝ շոկոլադ, դեղորայք, տեքստիլ, որոնք մեծ պահանջարկ ունեն արտաքին շուկայում: Այստեղ պետք է պետական քաղաքականության ուղղորդվածություն, որպեսզի մենք կարողանանք ռեալիզացնել մեր ամբողջ պոտենցիալը: